[Foto’s] Man sterf toe vragmotor rolNooddienste op die toneel. Foto: Verskaf ŉ Vragmotorbestuurder is Vrydagoggend in ŉ ongeluk in KwaZulu-Natal dood. Shawn Herbst, woordvoerder van Netcare 911, het gesê die ongeluk het omstreeks 09:15 op die R617-pad buite Merrivale plaasgevind. “Die bestuurder van die vragmotor het om ŉ draai beheer verloor en die voertuig, met ŉ vrag staal, het omgeslaan en gerol,” het Herbst gesê. Die man was reeds dood toe paramedici by die toneel opgedaag het. Die presiese oorsaak van die ongeluk is onbekend. Owerhede was op die toneel en stel ondersoek in.